GUÈRRA-E-PATZ-IV-WEB	Era satisfaccion des pròpis besonhs (ua bona alimentacion, era netetat, era libertat), ara, quan n‟ère mancat de tot aquerò, li semblaue a Pierre era felicitat perfècta, e era eleccion d‟ocupacion, ei a díder, dera sua pròpia vida, quan aguesta eleccion ère tan limitada, li semblaue tant aisit que li hège desbrembar qu‟er excès de comoditats esbauce eth plaser de satisfèr-les, e, ua grana libertat entà causir es ocupacions qu‟eth, personauments, deuie as sòns coneishements, riqueses e posicion sociau, hège lèu impossible e esbauçaue, ath còp, aguest besonh e aguestes possibilitats.